गणेश चतुर्थी गुरुवार, 13 सितंबर को है। इस दिन गणेशजी की स्थापना घर और ऑफिस में होंगी। गणेश स्थापना और उनकी पूजा के लिए शास्त्रों में कुछ खास तरीके बताए गए हैं। गणेश चतुर्थी पर शास्त्रों के अनुसार स्थापना और पूजा की जाए तो भगवान की कृपा होती है। इस दिन सुबह जल्दी उठकर घर को शुद्ध कर लेना चाहिए और गणेश जी की स्थापना के साथ पूजा और व्रत का भी संकल्प लेना चाहिए। इसके बाद गणेश जी स्थापना और पूजा की तैयारी के लिए जरूरी सामान जैसे बाजोट, चौकी, गंगाजल, दीपक, अगरबत्ती के साथ ही फूल, गुलाल, चंदन, अक्षत जैसी अन्य जरूरी चीजें भी शुभ मुहूर्त के पहले इकट्ठा कर लें। फिर शुभ मुहुर्त नीचे बताए तरीकों से भगवान की स्थापना और पूजा करें।